เรื่องร้องเรียน: เนื่องด้วยดิฉันติดโควิด จึงได้เข้าไปขอใช้บริการศูนย์บริการสาธารณสุข 68 เขตสะพานสูง ไปถึง ณ เวลา 19.24 น. เจ้าหน้าที่ รับบัตรประตัวประชาชน พร้อมเริ่มซักถามข้อมูล แต่ต่อมามีเจ้าหน้าที่อีกท่านแจ้งว่า ได้ทำการปิดระบบแล้ว จึงขอให้ดิฉันไปใช้บริการรพ.อื่นแทน ดิฉันไม่เข้าใจว่าทำไม…  1. รับบัตรประชาชนไปแล้ว แต่ปิดระบบแล้วจึงคืนบัตร และบอกให้ไปรพ.อื่น มาให้ความหวังดิฉันทำไม (หลักฐานว่าเจ้าหน้าที่รับบัตรดิฉันไปแล้ว เชิญมาตรวจลายนิ้วมือได้เลย ที่บัตรประชาชนของดิฉัน)  2. กระดาษที่ติดอยู่บริเวรประตูหน้าศูนย์ฯก็บอก ในอินเตอร์เน็ตก็บอก คลินิกนอกเวลาปิดบริการ 20.00 น. แต่ทำไม 19.24 น. ถึงไม่รับบริการแล้ว?  3. ถ้าจะปิดรับบัตร หรือไม่ให้บริการก่อนเวลา 40 นาที ก็ให้ทำการแจ้งให้ชัดเจนไปเลยว่าปิดบริการ 20.00 น. แต่ปิดรับบัตร 19.20 น. เช่นนี้ จะได้ไม่เป็นปัญหา ให้ผู้ที่จะมาใช้บริการเสียเวลา เสียความรู้สึก  โปรดรับไว้พิจารณาด้วยค่ะ เพื่อจะได้นำไปพัฒนาระบบการบริการ ให้ดีขึ้นสำหรับประชาชนทุกคนต่อไป 🤍🙏🏻
การดำเนินการของเจ้าหน้าที่: สำนักอนามัย ต้นเรื่อง ตามหนังสือเรื่องรับแจ้งจากระบบ Traffy Fondue เรื่องแจ้ง #2023-P6A2PY ได้รับ แจ้งเรื่องร้องเรียนจากผู้เข้ารับบริการของศูนย์บริการสาธารณสุข 68 สะพานสูง กรณีมารับบริการในคลินิกนอก เวลาราชการ นั้น ข้อเท็จจริง ศูนย์บริการสาธารณสุข 68 สะพานสูง ได้ดําเนินการตรวจสอบข้อเท็จจริงและ ขอชี้แจงว่าเหตุการณ์ที่เกิดขึ้นเกิดจากความผิดพลาดในการสื่อสารของเจ้าหน้าที่ ทําให้ผู้รับบริการไม่ได้รับบริการ  เกิดความไม่พึงพอใจ ข้อพิจารณาเสนอแนะ ศูนย์บริการสาธารณสุข 68 สะพานสูง ได้ดําเนินการปรับปรุง กระบวนการในการให้บริการ ดังนี้ 1.ศูนย์บริการสาธารณสุข 68 สะพานสูง ได้ประชุมทําความเข้าใจถึงกระบวนการในการ ให้บริการคลินิกนอกเวลาราชการกับเจ้าหน้าที่ศูนย์บริการสาธารณสุข 68 สะพานสูง ทุกท่าน 2.จัดทําป้ายประชาสัมพันธ์เวลาการให้บริการคลินิกนอกเวลาราชการและแจ้งเวลาในการปิดรับ บัตรในเวลา 18.30 น.
ความเห็นของผู้แจ้ง: ขอบคุณสำหรับการดำเนินเรื่อง และการแจ้งผลการดำเนินการทั้งหมด ขอขอบคุณจากใจค่ะ
พื้นที่: แขวงราษฎร์พัฒนา เขตสะพานสูง กรุงเทพมหานคร